Swag (אלבום של ג'סטין ביבר)

Swag (בעברית: סוואג) הוא אלבום האולפן השביעי של הזמר-יוצר הקנדי ג'סטין ביבר. הוא יצא לאור ב-11 ביולי 2025 כאלבום הפתעה על ידי חברת התקליטים דף ג'אם רקורדינגס ו-ILH הפקות.

זהו אלבום פופ ו־R&B, המשמש כהמשך לאלבום הקודם של ביבר, Justice, ולמיני-אלבום השני שלו Freedom, ששניהם יצאו בשנת 2021. אלבום המשך כפול בשם Swag II יצא ב־5 בספטמבר 2025.

עם צאתו זכה Swag לביקורות חיוביות באופן כללי מצד מבקרי מוזיקה. האלבום הגיע למקום הראשון במצעדים באוסטריה, בלגיה, קנדה, דנמרק, איסלנד, הולנד, נורווגיה, פורטוגל ושווייץ, והגיע לעשירייה הראשונה באוסטרליה, גרמניה, יפן, ניו זילנד, ספרד, שוודיה, בריטניה וארצות הברית. לקידום האלבום יצאו שלושה סינגלים: "Daisies", "Yukon", ו-"First Place". במסגרת קידום האלבום הוכרז ביבר כאחד האמנים הראשיים בפסטיבל הקואצ'לה בשנת 2026, וקיבל ארבע מועמדויות בטקס פרסי הגראמי ה-68.

 רקע וקידום 
במהלך שנת 2025 פרסם ביבר רמזים ליציאת האלבום. באפריל 2025 סיים להקליט את השירים, וחשף תמונות מאולפן ההקלטות באינסטגרם. ב-10 ביולי 2025 נצפו שלטי חוצות עם הכיתוב "SWAG" בלוס אנג'לס וברייקיאוויק, שם שהה כשהקליט אותו. שלט חוצות נוסף נצפה בכיכר טיימס, ניו יורק. לאחר מכן פרסם את רשימת השירים.

 רשימות סוף שנה 
האלבום Swag נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025. גם השירים מתוך האלבום הצליחו להתברג ברשימות סוף-שנה של ארגונים ומגזיני תרבות רבים; השיר "Butterflies" נכלל ברשימת "25 השירים המובילים ביותר לשנת 2025: בחירתו של רוב שפילד" של מגזין רולינג סטון, "First Place" נכלל ברשימת "125 השירים הטובים ביותר לשנת 2025" של מגזין NPR.
+מקבץ רשימות של גופים אשר דירגו את האלבום Swagארגוןרשימהמיקוםמקורבילבורד50 האלבומים הטובים ביותר לשנת 202513לוס אנג'לס טיימס25 האלבומים הטובים ביותר לשנת 202510הניו יורק טיימסהאלבומים הטובים ביותר לשנת 2025: בחירתו של ג'ון קראמניקה3הפיידר50 האלבומים הטובים ביותר לשנת 202522פיצ'פורק30 אלבומי הפופ הטובים ביותר לשנת 202513קוסמופוליטןהאלבומים הטובים ביותר לשנת 2025–רולינג סטון100 האלבומים הטובים ביותר לשנת 202520Complex50 האלבומים הטובים ביותר לשנת 20254Dazed20 האלבומים הטובים ביותר לשנת 202515PopMatters25 אלבומי הפופ הטובים ביותר לשנת 202524Us Weeklyהאלבומים הטובים ביותר לשנת 2025–

 רשימת רצועות 

 מיקומי שיא 

 מצעדי סוף שנה 

קישורים חיצוניים



 הערות שוליים 

קטגוריה:אלבומי 2025
קטגוריה:אלבומי ג'סטין ביבר
קטגוריה:אלבומים באנגלית
קטגוריה:אלבומי חברת דאף ג'אם